google/wiki40b huggingface dataset:
Gerhard Meldahl

Oppvekst

Foreldrene var Herman Colbjørnsen Meldahl (1777-1831) og Nicoline Cathrine f. Feldtman (1783-1839). Faren var res. kapellan i Rollag fra 1812 til 1819, og sokneprest i Hjartdal fra 1819 til 1828, men endte sine embetsplikter i Land. Gerhard hadde også en bror som het Magnus.

Karriere

Han ble utnevnt til æresdoktor ved Uppsala universitet i 1877.
Kirsten Wleügel Knutssøn

Familie

Hun var datter av Severin Segelcke Wleügel (1852-1920) og Johanne Margarethe Thinn (1865-1934).
I 1939 giftet hun seg med byingeniør Carl Knutssøn.

Utdannelse

Kirsten Wleügel studerte arkitektur (bygningskunst) ved Trondhjems Tekniske Læreanstalt. Hun ble uteksaminert som arkitekt i 1910. I årene 1910-1912 var hun hospitant ved Norges Tekniske Høyskole.

Karriere

Som nyutdannet arkitekt var Kirsten Wleügel i 1911-1913 ansatt som assistent for arkitekt Johan Osness. Som assistent for Osness deltok hun blant annet i arbeidet med Nordenfjeldske Blindeskole (senere kalt Dalen offentlige blindeskole), som ble oppført i 1912. I 1976 flyttet Dronning Mauds Minne Høgskole for barnehagelærerutdanning til i den tidligere blindeskolen.
I årene 1913-1915 var hun assistent for arkitekt Olaf Nordhagen. Nordhagen var også professor i bygningskunst ved NTHs arkitektutdannelse.  Som assistent for Nordhagen deltok hun i arbeidet med Bergen Offentlige Bibliotek; Nordhagen hadde vunnet arkitektkonkurransen om biblioteket i 1906, og bygget ble oppført i 1917.
I 1915 fikk hun ansettelse ved Stadsarkitektkontoret i Trondheim kommune, som ble ledet av arkitekt Sverre Pedersen. Der arbeidet hun med boligbygging og byplanregulering. Blant annet var hun ansvarlig for byggingen av kommunale boliger på Rosenborg, et boligprosjekt som fikk meget god omtale. Hun var medlem av Trondhjems bygningskommisjon i perioden 1913-1919, og ble værende ved Stadsarkitektkontoret til 1926.
Etterhvert flyttet hun til Bodø. I 1940 deltok hun i gjenoppbyggingsarbeidet der.
I årene etter 2. verdenskrig var Kirsten Wleügel Knutssøn engasjert i restaureringen av flere kirker i Nord-Norge, som arkitekt og som fargekonsulent.

Verv

Etter at hun flyttet til Bodø var Kirsten Wleügel Knutssøn engasjert i bevaring av kulturminner. En periode var hun styreleder for Nordland fylkesmuseum. Hun var også medlem av Tromsø Museums råd, formann i Fasaderådet i Bodø, og leder i byggekomiteen for Bodø domkirke.
Freescale DragonBall

Freescale DragonBall, også kalt Motorola DragonBall eller MC68328, er en mikrokontroller som benytter en Motorola 68000.basert mikroprosessorkjerne. Mikrokontrolleren er implementert som et innebygd system med lavt energiforbruk for mobilt utstyr. Den blir støttet av μClinux. Den ble støttet av Motorola i Hongkong og ble lansert i 1995.
Den ble benyttet i den personlige digitale assistent (PDA) PalmPilot, og flere av de etterfølgende PDA'er som ble lansert av Palm, Inc.. Dette gjelder alle PDA'er som benyttet versjonene 1 til 4 av Palm OS. Versjon 5 av Palm OS benyttet mikroprosessorene ARM.  Freescale DragonBall ble også benyttet på enkelte AlphaSmart portable tekstbehandlere, deriblant modellene Dana og Dana Wireless.
Basismodellen (68328) og DragonBall EZ (MC68EZ328) hadde en ytelse på 2.7 MIPS og kjørte i 16.58 MHz. Modellen DragonBall VZ (MC68VZ328) hadde en ytelse på 5.4 MIPS og kjørte i 33 MHz, og DragonBall Super VZ (MC68SZ328) hadde en ytelse på 10.8 MIPS og kjørte i 66 MHz.
Victorious

‎Handling

Serien sentrerer seg rundt Tori Vega, en tenåringsjente som begynner på Hollywood Arts High School. Dette er ikke en vanlig skole: de som går der er spesielle elever med mange ulike talenter innenfor "showbiz". Skuespill, sang, komedie og tekniske ferdigheter er blant talentene som blir satt pris på, og man må vanligvis gjennom en audition for å komme inn. Tori synger, og kommer inn på Hollywood Arts nærmest ved en tilfeldighet. Tori blir i løpet av kort tid innlemmet i en liten vennegruppe, som ellers består av Andre, Robbie, Jade, Cat og Beck, og de gjør så å si alt mulig sammen, til tross for et vidt spekter av personligheter og mange uenigheter underveis. Toris søster Trina er også en sentral del av serien.
EM i curling 1976

Curling-EM 1976 ble arrangert 1. desember – 5. desember 1976 i 
Eissporthalle i Vest-Berlin i Tyskland. 
Det deltok 9 lag for herrer og 8 lag for kvinner.
Graduate Student's Society

Graduate Student's Society (GSS) hovedformål er å tilby bedre sosialt og akademisk miljø for studenter ved Handelshøyskolen BI. GSS er en studentforening for alle masterstudenter, inkludert utvekslingstudentene. Foreningen ble etablert i 1993. De arrangerer forskjellige sosiale aktiviteter. Disse sosiale eventene og akademiske seminarene som de har tilbudt har bidratt til nye vennskap og nettverk og forbereder studentene til livet etter skolen. De er også sponsor av Master Chamber.
New Plymouth (Livingston Island)

New Plymouth er en bukt med lange strender langs bredden, som ligger sør for Start Point og mellom Rugged Island og vestenden av Livingston Island i Sør-Shetlandsøyene i Antarktis.
Bukta er kalt opp etter Plymouth i England. Navnet ble benyttet av tidlige selfangere og kan føres tilbake til minst 1822. Det er i dag brukt internasjonalt.
Gallicano (Toscana)

Frazioni

Kommunen omfatter følgende frazioni:
La Barca, Bolognana, Campo, Cardoso, Colle Acinaia, Fiattone, Perpoli, Ponte di Campia, Trassilico og Verni.
I Perpoli er det befestninger fra middelalderen, og i Trassilico ligger det en borg. Befestningene beskyttet området under stridighetene mellom Lucca, Firenze og Modena. Trassilico var tidligere en egen kommune, men ble innlemmet i Gallicano i etterkrigstiden.
Pelecopselaphus

Utseende

Middelsstore, avlange, metallisk fargede praktbiller. Pronotum har en bred, grunn midtfure. Dekkvingene har noen opphøyde lengderibber.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sør- og Mellom-Amerika.
Aslaug Fredriksen

Aslaug Fredriksen (født 9. november 1918 i Vestnes, Møre og Romsdal, død 3. februar 2000) var en norsk politiker (KrF). Hun satt på Stortinget fra Møre og Romsdal 1977-81. Hun var vararepresentant i perioden 1973–1977.
2. divisjon fotball for menn 1977

Opp- og nedrykk

Vinnerne av avdeling A og B rykket direkte opp til 1. divisjon 1978, mens de to andreplassene spilte kvalifisering mot vinneren av avdeling C om opprykk.
De to nederste lagene i hver avdeling rykket ned.
Direkte opprykk: Skeid (avdeling A) og Lyn (avdeling B)
Opprykk via kvalifisering: Steinkjer (avdeling B) rykket opp etter kvalifiseringskamper mot Odd (avdeling A) og Mo (avdeling C)
Nedrykk: Ørn og Larvik Turn fra avdeling A, Sarpsborg og Grue fra avdeling B, Stein og Norild fra avdeling C
Kystvernet

Kystvernet var en form for primitivt hjemmevern mellom 1807 og 1814 i Norge under Napoleonskrigene.

Historie

Alt i 1804 ble det gjort forberedelser til å opprette et kystvern i Norge. Nord-Norge ble ikke tatt med i det påtenkte vernet, det som skulle gjøres her fikk bli en frivillig sak. 7. desember 1807 utarbeidet den norske regjeringskommisjonen et reglement for kystvernet etter det som var planlagt i 1804, nå var også deler av Nordlands amt medregnet. Folk skulle selv ordne med det militære utstyret, da særlig skytevåpen. Men få hadde mulighet til dette, så utrustningen ble dårlig. Uniformer var det ikke tale om, mannskapene måtte nøye seg med en kokarde med rød og hvit farge.
Rent militært hørte kystvernet under den generalkommandoen amtet var en del av, men det var den sivile øvrigheten (amtmann, fogd og lensmann) som skulle ordne med oppsettingen av styrkene. I hvert fogderi ble det utpekt en eller to divisjonssjefer, og for hvert sogn en seksjonssjef. Som divisjonssjefer i Nordland ble for eksempel biskop Mathias Bonsach Krogh på Alstahaug utnevnt for Søndre Helgeland, og krigsråd Hans Emahus Tønder Coldevin på Dønnes for Nordre Helgeland. Som seksjonssjefer i samme området ble for eksempel handelsmann Philip Jacob Qvale utnevnt for Vega, lensmann Knud Agersborg for Vefsn, handelsmann Jens Jørgen Zahl for Hemnes, og handelsmann Knud Jæger for Mo. Alle stridsføre menn mellom 16 og 56 år skulle være med i vernet. I Nordlands amt tilsvarte det en styrke på mer enn 10.000 mann.
Nikki Sixx

Mötley Crüe

Nikki var den som samlet gruppa og skriver nesten alle sangene og er selve hjertet av Mötley Crüe. Han står bak mange slagere, som «Wilde Side» og «Girls, Girls, Girls». Dette er bare noen få av hitene han har skrevet.
Vågå kommunestyre

Vågå kommunestyre er det øverste politiske organet i Vågå kommune. Kommunestyret velger et formannskap. For tiden består formannskapet av fungerende ordfører Iselin Jonassen (Ap), fungerende varaordfører Jehans Storvik (Ap) og medlemmene Odd Erik Sveen (Ap), Marianne Skogstad (Ap), Svein Blankenborg (Bygdalista for tverrpolitisk samarbeid) og Anders Gustav Bjørnsen (Sp).
Frem til 1945 var navnet Vågå herredsstyre og så frem til 1967 Vågå heradsstyre.
Newham Community Constabulary

Newham Community Constabulary, tidligere kalt Newham Parks Constabulary, er en veldig liten vaktenhet som ikke er underlagt Home Office. Enheten er ansvarlig for å patrulere de 52 parkene og åpne områder som dekker det 1,63 km² i London Borough of Newham.
Newham Parks Constabulary ble etablert i 1998 med 13 konstabler ledet av en Senior Parks Constable. Etter at Senior Constable forlot enheten i 2001 ble den nye graden sersjant opprettet og tre konstabler ble forfremmet. I 2004 ble enhenten omstrukturert av Newham Council, ledet av Sir Robin Wales i det nyopprettede kontoret av den direktevalgte borgermesteren. Enheten ble døpt om til Newham Community Constabulary og en Inspector ble utnevnt til å lede tjenesten.
Enheten har 40 ansatte som består av en inspektør, seks sersjanter og 33 konstabler. Medlemmene av enheten er bemyndiget som konstabler under seksjon 18 av 1967 loven Ministry of Housing and Local Government Provision Order Confirmation (Greater London Parks and Open Spaces). Dette gir konstablene retten og privilegiene av konstabel til å håndheve vedtekter som er relatert til parker og åpne områder som er under deres kontroll. De har ikke rett til å håndheve lover der bruddet på loven er å regne som en kriminell handling. De er ikke å regne som en politienhet. Når de forlater det klart definerte parkområdet har de ingen rettigheter til å håndheve vedteker. En offisiell rapport konklurderte med at de ikke engang i parkene kunne arrestere personer for tyveri eller vandalisme - utover den rett som enhver privatperson i Storbritannia har rett til. 
Alle alvorlige hendelser og lovbrudd i parkene blir håndtert av Metropolitan Police Service.
Som følge av flere anklager om korrupsjon, rasisme og misbruk av ikke eksisterende politirettigheter ble enheten etterforsket. En offisiell rapport bemerket at bruken av titler som sersjant og konstabel er misledende da medlemmene av enheten er kommunalt ansatte og ikke polititjenestemenn. Det ble anbefalt i rapporten at disse tittlene ble endret slik at de reflekterer deres faktiske status og rettighet. En offisiell rapport konkluderte med at de som er ansvarlige for Parks Constables må påse at deres ansatte ikke fremstår som politi og at deres uniform ikke er slik at den kan forveksles med politiets slik at befolkningen tror de er politi. Bemerkningen ble gjentatt av Liberty, som følte at bruken av politibetegnelser for disse kommunale ansatte kunne villede befolkningen til å tro de var polititjenestemenn.
Flere bekymringer ble bemerket da bruken av Metropolitan Police Service Stop and search forms be utgitt av kommunalt ansatte.
Palaifatos

Palaifatos (gammelgresk: Παλαίφατος) er nevnt som forfatteren av verket Om utrolige hendelser (Περὶ ἀπίστων) fra det 4. århundre f.Kr.; en tekst som drøfter de greske mytene og forsøker å gi rasjonalistiske forklaringer. Verket består av 52 kapitler, hvorav de 45 første er ens bygget opp med en avvisning av myten.
Forfatterens identitet er ukjent, og i det bysantinske forfatterleksikonet Suidas drøftes det om han kan være «Palaifatos fra Paros» eller «Palaifatos fra Athen». Den siste, som er den mest sannsynlige kandidaten, var antagelig en elev av Aristoteles.
Karja kirke

Karja kirke (estisk: Karja kirkik) er en kirke fra middelalderen ved Linnaka på Øsel (estisk: Saaremaa) i Estland. Kirken er kjent for fint utskårne stenskulpturer samt for kalkmalerier med symboler som henleder oppmerksomheten på førkristent opphav.
Strålingssone

En strålingssone for en stjerne er det midterste laget av stjernens indre. Denne sonen strekker seg fra kjernen ut til omkring 70 % av radien. Her overføres energien fra kjernen vesentlig i form av stråling, dvs. fotoner som sendes ut og reabsorberes etter kort vei. Temperaturen synker gradvis (ca. 0,2 K/m) men dette gir ikke rask nok forandring til å drive termisk konveksjon. Strålingen tar svært lang tid på å gå gjennom dette området, typisk flere hundre tusen år (beregninger viser fra 15 000 år til flere millioner år). Samtidig blir mye av gammastrålingen med høy energi fra kjernereaksjonen gjennom absorpsjon og reemisjon omformet til et kontinuerlig spektrum ved lengre bølgelengder som varmestråling og synlig lys.
I strålingssonen er temperaturen for lav til at kjernereaksjoner kan eksistere. Det er imidlertid så varmt at alle grunnstoffene fremdeles eksisterer som atomkjerner helt uten elektroner. Når temperaturen er så høy at atomkjernene ikke klarer å fange inn elektroner, blir gassen forholdsvis gjennomsiktig for stråling, som igjen medfører at energien fra kjernen hovedsakelig blir transportert med stråling i denne sonen.
Groms Plass

Groms Plass er et band fra Narvik som ble etablert på slutten av 1990-tallet og som platedebuterte i 2001.
Navnet Groms Plass er tatt fra en park i Narvik by. Groms Plass benytter seg av akustiske instrumenter og flerstemt sang. De skriver tekstene og lager melodiene selv. Sangene fremføres på Narvik-dialekt og omhandler alt fra fortellinger om sliterne, tunge tog og store malmbåter til skråblikk på dagligdagse hendelser.
Bandet har utgitt seks CD-er, én LP, fire singler og én DVD. CD-utgivelsene Høvding kafé og Blindpassasjer er produsert av Georg Buljo (Locomotives, Mari Boine, Ketil Bjørnstad, Odd Nordstoga m.fl.). Groms Plass sitt sjette album «Båten Børst» ble sluppet høsten 2018 med Bill Booth som produsent og felespiller. 
Groms Plass er musikkanmeldt i en rekke av norsk riksmedia med fyldige omtaler på blant annet NRK P1 Norsk på Norsk/Under lupen, i Dagbladet, VG, Bergens Tidende, Hamar Arbeiderblad, Tromsø.no, Nordlys og avisen Fremover m.fl.

Spille- og festivalopptredener

Gruppen har hatt en rekke spille- og festivalopptredener i Polen, Norge og i Sverige. De har deltatt en rekke ganger på en av verdens største shantiesfestivaler i Kraków.
Salem State University

Salem State University er et delstatseid universitet i Salem i delstaten Massachusetts i USA. Det ble grunnlagt i 1854.
Ved lærestedet var det 10 230 studenter og 717 vitenskapelig ansatte i 2006, og dette året var skolepengene US$ 5 970 for studenter folkeregistrert i Massachusetts. Undervisningen gis til mastergradsnivå.
Jeg vil glemme!

Jeg vil glemme! er det tredje studioalbumet til Håkon Banken, og kom i salg høsten 1979. Selv om det solgte til gull etter hvert (den gang 50 000 eks.), nådde det bare 17.-plass på VG-lista, og holdt seg på platebarometret i 6 uker.
Albumet inneholder sterke tekster av Banken selv, som tittelsporet «Jeg vil glemme», men han skrev og laget melodi til også «Taperen fra brakke nr. 1» og «Den silverfärgade drömmen», samt oversatte mange av de andre sporene på platen. På sangen «Pappas lille gull» har han med seg Hege Monica Dahlsheim som gjestevokalist.
Speilegg

Speilegg er en betegnelse for egg (som oftest hønseegg) som er åpnet og stekt i panne uten videre preparering. Inngår både i engelsk frokost og gjerne i den norske bondefrokosten. Et speilegg spises ofte på en brødskive og er en lettvint form for mat.
Primalterapi

Primalterapi baserer seg på teorier om at nevroser har utspring i fortrengt sorg og traumatiske hendelser helt fra fødselsøyeblikket. Primalterapeuter hevder at anstrengelser med å dempe sorg og unngå ubehag og smerte, fører til psykiske plager og kroniske spenninger. For å frigjøre seg fra barndommens traumer mener primalterapeuter at klientene må gi følelsesmessige uttrykk for sin smerte ved hjelp av å skrike. Utøvere av metoden mener primalskriket bearbeider smerte og løser opp nevrotiske spenninger.
Det finnes foreløpig lite dokumentasjon på at terapiformen har virkning. Primalterapi ble utviklet på 1970-tallet av psykiateren Arthur Janov, inspirert av Wilhelm Reich (som også har utviklet Reichiansk terapi).
Eurobeat

Eurobeat er en musikksjanger som er knyttet til Hi-NRG og disco. Den har også kontaktflater med den japanske Para Para-dansekulturen. Til tross for at musikken i stor grad retter seg mot det japanske markedet, er en stor del av den produsert i Italia. Sjangeren har en av verdens lengste samlealbumserier, Super Eurobeat, som begynte i 1990 og består av over 200 utgivelser. Den utgis av Japans største plateselskap, Avex, og henter musikk fra et knippe italienske plateselskaper. Time Records, Flea Records og Discomagic var blant de første, men det har seinere vært utskiftninger. Eurobeat kjennetegnes ved raske og energiske melodier, der sangtekstene er av mindre betydning, og kan være latterlige eller til og med meningsløse.
Bláskógabyggð

Galleri

Bláskógabyggðs turistattraksjoner «Den gyldne sirkel»
Fyrlykt

Termoelektriske fyrlykter

På øde steder langs den Russiske arktiske kystlinjen står det hundretalls fyrlykter drevet av radioisotopiske termoelektriske generatorer. Generatorene inneholder svært radioaktive strontium-90-kilder, og disse kildene utgjør en lokal forurensningsfare. Manglende fysisk sikring av kildene gjør dem lett tilgjengelige for uvedkommende og befolkningen generelt. Generatorene består av radioaktive strontium-90-kilder som produserer varme og som igjen driver en generator. Denne generatoren produserer elektrisitet som driver lampen i fyrlykten. Sr-90 og Y-90, som begge sender ut betastråling, utgjør en potensiell ekstern strålingsfare på to måter, både i form av betastrålingen selv og i form av gamma- og røntgenstråling som oppstår i kildekapslingen og det omliggende materialet.
Russland har rundt 100 RTG-fyrlykter i området rundt Finskebukta.
Chydaeopsis

Utseende

Middelsstore, lange og slanke, lysbrune trebukker med mørkbrune tegninger. Antennene og beina er lange og tynne. Pronotum er mer eller mindre sylindrisk uten tenner på sidene. Dekkvingene er litt avsmalnende bakover, kraftig punkterte. Beina er forholdsvis lange med klubbeformede lår.

Levevis

Larvene lever i død ved, gjerne under barken av nyfelte stokker av bartrær.

Utbredelse

Slekten er utbredt i Vest-Malaysia, Borneo og Filippinene.
Grunnkretser i Lenvik kommune

Grunnkretser i Lenvik kommune er delområder og grunnkretser som seksjonerer Lenvik kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kunnskapsforlagets Store medisinske leksikon

Store medisinske leksikon (SML) er et 5-binds leksikon som ble utgitt 2006–07 av Kunnskapsforlaget. Hovedredaktør var Magne Nylenna. Redaksjonsrådet bestod av Harald Arnesen, Anton Hauge, Marit Kirkevold og Ellen Schlichting; prosjektleder var Nils Gundersen. SML inneholder ca. 12 000 artikler. SML ble lagt gratis på nett som en del av Kunnskapsforlagets nettversjon av Store norske leksikon fra 2009. Fra og med 2010 er SML eid og utgitt av Store norske leksikon AS. Store medisinske leksikon ble åpnet for oppdatering og redigering med eget søk og forside fra 2013.
Haugsortering

Innenfor informatikken er haugsortering en sammenligningsbasert sorteringsalgoritme. Haugsortering er en forbedret versjon av utvelgelsesortering, og på samme måte som denne algoritmen deler den innmatningen i en sortert og en usortert region, og reduserer størrelsen på den usorterte regionen iterativt ved å dra ut de største elementene og flytte dem inn i den sorterte region. Forbedringen består av bruken av datastrukturen haug i stedet for en søken etter å finne det maksimale over lineær tid.
Selv om den er tregere i praksis på de fleste datamaskiner enn en godt implementert quicksort, har den den fordel at den har en bedre kjøretid i det verste tilfelle, på kun O(n log n).
Haugsortering ble oppfunnet av J. W. J. Williams. Dette var også fødselen av haugen som datastruktur. Samme år publiserte R. W. Floyd en forbedret versjon som kunne sortere en tabell på-stedet, som en fortsetteøse av hans tidligere arbeide på tresorteringsalgoritmen.
Stigningstall

I matematikk er stigningstallet til en kurve et mål for hvor bratt den er. Stigningstallet til en rett linje kan beregnes ved algebra eller geometri; for generelle kurver blir spørsmålet studert i matematisk analyse.

Stigningstallet til en kurve

For en generell kurve, gitt ved en funksjon f, er stigningstallet til f i punktet x lik stigningstallet til tangenten til f i x. Hvis funksjonen ikke har noen tangent i det punktet, er ikke stigningstallet definert. Å bestemme stigningstallet til f gjøres ved derivasjon og er et sentralt område i matematisk analyse.
En gren av matematisk analyse kaller vi statistikk, hvor  kurver og stigningstall spiller en sentral rolle.
Korprisen

Korprisen er en pris som årlig deles ut av Norges Korforbund til enkeltpersoner eller grupper som har bidratt til å gi norsk korsang større utbredelse og høyere kvalitet. Det er styret i Norges Korforbund som velger ut kandidater til prisen hvert år.
Sambódromo da Marquês de Sapucaí

Sambódromo da Marquês de Sapucaí er en sambadrom (en sambaarena) i sentrum av Rio de Janeiro. Her konkurrerer sambaskolene hvert år under karnevalet. Sambadromen er tegna av Oscar Niemeyer og ble bygd i 1984. Den består av en 700 meter lang gate med tribuner langs begge sidene. Den har en tilskuerkapasitet på rundt 90 000. I enden av arenaen ligger plassen Praça da Apotese, hvor danserne samles etter paraden. Denne plassen brukes også av og til til konserter.
Sambadromen skal brukes under Sommer-OL 2016 som arena for bueskyting og maraton. Før OL vil tilskuerkapasiteten økes med ytterligere 18 000.